plato-philosophy.leges 9.868
τοὺς δὲ αὖ τοῖς δικασθεῖσιν ὑπὸ τῶν τοιούτων ἀρχόντων ἐμμένειν . ἐὰν δʼ αὖθίς ποτε κατελθὼν ὁπότερος αὐτοῖν ἡττηθεὶς ὀργῇ πράξῃ ταὐτὸν τοῦτο , φυγὼν μηκέτι κατέλθῃ , κατελθὼν δέ , κατὰ τὴν τοῦ ξένου ἄφιξιν ταύτῃ πασχέτω . δοῦλον δʼ ὁ κτείνας ἑαυτοῦ μὲν καθηράσθω , ἐὰν δὲ ἀλλότριον θυμῷ , διπλῇ τὸ βλάβος ἐκτεισάτω τῷ κεκτημένῳ . ὅστις δʼ ἂν τῶν ἀποκτεινάντων πάντων μὴ πείθηται τῷ νόμῳ , ἀλλʼ ἀκάθαρτος ὢν ἀγοράν τε καὶ ἆθλα καὶ τὰ ἄλλα ἱερὰ μιαίνῃ , ὁ βουλόμενος , τόν τε ἐπιτρέποντα τῶν προσηκόντων τῷ τελευτήσαντι καὶ τὸν ἀποκτείναντα εἰς δίκην καταστήσας , τὴν διπλασίαν χρημάτων τε καὶ τῶν ἄλλων πράξεων ἀναγκαζέτω πράττειν τε καὶ ἐκτίνειν , τὸ δὲ ἔκτεισμα αὐτὸς αὑτῷ κομιζέσθω κατὰ τὸν νόμον . ἐὰν δέ τις θυμῷ δοῦλος δεσπότην αὑτοῦ κτείνῃ , τοὺς προσήκοντας τοῦ τελευτήσαντος χρωμένους τῷ κτείναντι χρείαν ἣν ἂν ἐθέλωσι , πλὴν μηδαμῇ μηδαμῶς ζωγροῦντας , καθαροὺς εἶναι · ἐὰν δὲ ἄλλος τις δοῦλος ἐλεύθερον ἀποκτείνῃ θυμῷ , παραδιδόντων οἱ δεσπόται τὸν δοῦλον τοῖς προσήκουσι τοῦ τελευτήσαντος , οἱ δὲ ἐξ ἀνάγκης μὲν θανατωσάντων τὸν δράσαντα , τρόπῳ δὲ ᾧ ἂν ἐθέλωσιν . ἂν δʼ , ὃ γίγνεται μέν , ὀλιγάκις δέ , διὰ θυμὸν πατὴρ ἢ μήτηρ ὑὸν ἢ θυγατέρα πληγαῖς ἤ τινι τρόπῳ βιαίῳ κτείνῃ , καθάρσεις μὲν τὰς αὐτὰς τοῖς ἄλλοις καθαιρέσθω καὶ ἐνιαυτοὺς τρεῖς ἀπενιαυτεῖν , κατελθόντων δὲ τῶν κτεινάντων , ἀπαλλάττεσθαι γυναῖκά τε ἀπʼ ἀνδρὸς καὶ τὸν ἄνδρα ἀπὸ γυναικός , καὶ μή ποτʼ ἔτι κοινῇ παιδοποιήσασθαι , μηδὲ συνέστιον ὧν ἔκγονον ἢ ἀδελφὸν ἀπεστέρηκε γίγνεσθαί ποτε μηδὲ κοινωνὸν ἱερῶν · ὁ δὲ ἀσεβῶν τε περὶ ταῦτα καὶ ἀπειθῶν ὑπόδικος ἀσεβείας γιγνέσθω τῷ ἐθέλοντι . γυναῖκα δὲ γαμετὴν ἐὰν ἀνὴρ διʼ ὀργὴν κτείνῃ τινά τις , ἢ γυνὴ ἑαυτῆς ἄνδρα ταὐτὸν τοῦτο ὡσαύτως ἐργάσηται , καθαίρεσθαι μὲν τοὺς αὐτοὺς καθαρμούς , τριετεῖς δὲ ἀπενιαυτήσεις διατελεῖν . κατελθὼν δὲ ὅ τι τοιοῦτον δράσας , τοῖς αὑτοῦ παισὶν ἱερῶν μὴ κοινωνείτω μηδὲ ὁμοτράπεζος γιγνέσθω ποτέ · ἀπειθῶν δὲ ὁ γεννήτωρ ἢ ὁ γεννηθεὶς ἀσεβείας αὖ ὑπόδικος γιγνέσθω τῷ ἐθέλοντι .
Lemmas: ὁ δέ αὖ ὁ δικάζω ὑπό ὁ τοιοῦτος ἄρχων ἐμμένω . ἐάν δέ αὖθις ποτέ κατέρχομαι ὁπότερος αὐτός ἡσσάομαι ὀργή πράσσω αὐτός οὗτος , φεύγω μηκέτι κατέρχομαι , κατέρχομαι δέ , κατά ὁ ὁ ξένος ἄφιξις οὗτος πάσχω . δοῦλος δέ ὁ κτείνω ἑαυτοῦ μέν καθαίρω , ἐάν δέ ἀλλότριος θυμός , διπλός ὁ βλάβος ἐκτίνω ὁ κτάομαι . ὅστις δέ ἄν ὁ ἀποκτείνω πᾶς μή πείθω ὁ νόμος , ἀλλά ἀκάθαρτος εἰμί ἀγορά τε καί ἆθλον καί ὁ ἄλλος ἱερόν μιαίνω , ὁ βούλομαι , ὁ τε ἐπιτρέπω ὁ προσήκω ὁ τελευτάω καί ὁ ἀποκτείνω εἰς δίκη καθίστημι , ὁ διπλάσιος χρῆμα τε καί ὁ ἄλλος πρᾶξις ἀναγκάζω πράσσω τε καί ἐκτίνω , ὁ δέ ἔκτεισμα αὐτός ἑαυτοῦ κομίζω κατά ὁ νόμος . ἐάν δέ τις θυμός δοῦλος δεσπότης ἑαυτοῦ κτείνω , ὁ προσήκω ὁ τελευτάω χράω ὁ κτείνω χρεία ὅς ἄν ἐθέλω , πλήν μηδαμῇ μηδαμῶς ζωγρέω , καθαρός εἰμί · ἐάν δέ ἄλλος τις δοῦλος ἐλεύθερος ἀποκτείνω θυμός , παραδίδωμι ὁ δεσπότης ὁ δοῦλος ὁ προσήκω ὁ τελευτάω , ὁ δέ ἐκ ἀνάγκη μέν θανατόω ὁ δράω , τρόπος δέ ὅς ἄν ἐθέλω . ἐάν δέ , ὅς γίγνομαι μέν , ὀλιγάκις δέ , διά θυμός πατήρ ἤ μήτηρ υἱός ἤ θυγάτηρ πληγή ἤ τις τρόπος βίαιος κτείνω , κάθαρσις μέν ὁ αὐτός ὁ ἄλλος καθαίρω καί ἐνιαυτός τρεῖς ἀπενιαυτέω , κατέρχομαι δέ ὁ κτείνω , ἀπαλλάσσω γυνή τε ἀπό ἀνήρ καί ὁ ἀνήρ ἀπό γυνή , καί μή ποτέ ἔτι κοινῇ παιδοποιέω , μηδέ συνέστιος ὅς ἔκγονος ἤ ἀδελφός ἀποστερέω γίγνομαι ποτέ μηδέ κοινωνός ἱερός · ὁ δέ ἀσεβέω τε περί οὗτος καί ἀπειθέω ὑπόδικος ἀσέβεια γίγνομαι ὁ ἐθέλω . γυνή δέ γαμετή ἐάν ἀνήρ διά ὀργή κτείνω τις τις , ἤ γυνή ἑαυτοῦ ἀνήρ αὐτός οὗτος ὡσαύτως ἐργάζομαι , καθαίρω μέν ὁ αὐτός καθαρμός , τριετής δέ ἀπενιαύτησις διατελέω . κατέρχομαι δέ ὅς τις τοιοῦτος δράω , ὁ ἑαυτοῦ παῖς ἱερός μή κοινωνέω μηδέ ὁμοτράπεζος γίγνομαι ποτέ · ἀπειθέω δέ ὁ γεννήτωρ ἤ ὁ γεννάω ἀσέβεια αὖ ὑπόδικος γίγνομαι ὁ ἐθέλω .